Κρατάς μυστικό; (τηλεοπτική σειρά)

Κρατάς Μυστικό; είναι ελληνική μαύρη κωμική τηλεοπτική σειρά, παραγωγής 2019-2020, που δημιουργήθηκε από τον Παναγιώτη Χριστόπουλο και την Έλενα Σολωμού και προβλήθηκε από τον τηλεοπτικό σταθμό Alpha σε Ελλάδα και Κύπρο. Τη σκηνοθεσία της σειράς επιμελείται ο Αντώνης Αγγελόπουλος ενώ το τραγούδι των τίτλων της σειράς, «Πού βαδίζουμε κύριοι», έγραψε και ερμήνευσε ο Λουκιανός Κηλαηδόνης.

Η σειρά έκανε πρεμιέρα στις 3 Οκτωβρίου του 2019 ενώ το τελευταίο επεισόδιο προβλήθηκε στις 21 Φεβρουαρίου του 2020, ολοκληρώνοντας τον κύκλο της στα 18 επεισόδια λόγω χαμηλής τηλεθέασης.

Υπόθεση
Ο Τάσος είναι παντρεμένος με την Αγγελική και ο Αριστείδης με την Τζένη. Η Λίζα είναι συνάδελφος της Αγγελικής. Ο Αριστείδης έχει εξωσυζυγικές σχέσεις με την Αγγελική και την Λίζα και διάφορες περιστασιακές σχέσεις. Η Κλάρα έχασε τον σύζυγό όταν αυτός πέθανε δίπλα στην ερωμένη του, Λίζα. Τώρα η Κλάρα έχει βρει τον πατέρα Νεκτάριο στον οποίο εξομολογείται ότι την απασχολεί. Η Δώρα μεγαλώνει μόνη της τον γιο της ενώ κάνει παρέα με τον Τάσο ενώ βγαίνει με τον Θανάση. Η Σίσσυ είναι δασκάλα, διαφορετική από τις άλλες, ενώ στον ελεύθερο χρόνο της προσπαθεί να λύσει τα μυστήρια που απασχολούν τον κόσμο. Τα πράγματα περιπλέκονται όταν ανακαλύπτονται ερωτικές και οικογενειακές σχέσεις των ηρώων της σειράς.

Χαρακτήρες
Λίζα Ντάνου (Τραϊάνα Ανανία): Η Λίζα εργάζεται ως αεροσυνοδός. Είναι μία αφελής, αρκετά ρομαντική, νέα κοπέλα που σε κάθε της σύντροφο βλέπει τον άντρα της ζωής της και το άλλο της μισό. Δουλεύει στην ίδια εταιρία με την Αγγελική, ενώ όταν ο -κατά πολλά χρόνια μεγαλύτερος- σύντροφός της πεθάνει θα γνωρίσει τον τραυματιοφορέα Αριστείδη με τον οποίο θα κάνει σχέση πιστεύοντας πως θα χωρίσει από τη σύζυγό του.

Τάσος (Κωνσταντίνος Ασπιώτης): Ο Τάσος είναι παντρεμένος με την Αγγελική και έχει κόρη τη Δανάη. Σαν χαρακτήρας είναι αρκετά αγαθός αφήνοντας τη γυναίκα του να παίρνει αποφάσεις για την οικογένειά τους ενώ στηρίζεται οικονομικά από την ίδια, καθώς είναι άνεργος. Εξαιτίας αυτού περνά το μεγαλύτερο μέρος της ημέρας του μαζί με την κόρη του Δανάη που δεν της χαλάει κανένα χατίρι.

Αριστείδης Μιχαλούδης (Μελέτης Ηλίας): Ο Αριστείδης είναι τραυματιοφορέας και σύζυγος της Τζένης με την οποία έχουν ένα παιδί. Παρόλο την καλή σχέση με την γυναίκα του, δεν είναι καθόλου πιστός καθώς συνάπτει σχέσεις με αρκετές γυναίκες εκτός γάμου. Ακόμη κάνει παρέα στο γυμναστήριο με τον Τάσο, μη γνωρίζοντας πως είναι ο άντρας της Αγγελικής με την οποία έχει παράλληλη σχέση. Παράλληλα κάνει σχέση και με τη Λίζα.

Κλάρα Κοσμάτου Μπουκουβάλα (Ελισάβετ Κωνσταντινίδου): Η Κλάρα ήταν μία πλούσια κυρία της καλής κοινωνίας που όταν χάνει τον άντρα της μαθαίνει πως χάνει και την περιουσία τους εξαιτίας αυτού. Μετά τον θάνατο του, και μη έχοντας την οικονομική δυνατότητα, να επισκεφτεί έναν ψυχολόγο γνωρίζει τον πατέρα Νεκτάριο σε ένα ταξίδι στον όποιο εξομολογείται όλες τις παράλογες και πρωτοπόρες σκέψεις της ενώ προσπαθεί να τον βοηθήσει οικονομικά στις εκκλησιαστικές του δράσεις. Κατά βάθος είναι ερωτευμένη με τον πατέρα Νεκτάριο άλλα διστάζει να το ομολογήσει ευθέως.

Θανάσης (Γιώργος Ξούλος): Ο Θανάσης είναι νέος σε ηλικία και εργάζεται ως delivery boy στην ταβέρνα της Τζένης. Εκεί ερωτεύεται την Δώρα η οποία όμως τον αποφεύγει εξαιτίας του ανώριμου χαρακτήρα του. Ο ίδιος γίνεται κολλητός με τον γιο της Δώρας ενώ παράλληλα ακολουθεί τις συμβουλές της Τζένης για να την κατακτήσει χωρίς ωστόσο θετικό αποτέλεσμα.

Αγγελική Αστερίου (Ντορέττα Παπαδημητρίου): Η Αγγελική είναι μία δυναμική αεροσυνοδός, σύζυγος του Τάσου και μητέρα της Δανάης. Στη δουλειά της είναι συνάδερφος με την Λίζα στην οποία θέλει να κάνει κακό, διότι μοιράζονται τον ίδιο εραστή τον Αριστείδη. Ακόμη μισεί τον σύζυγό της Τάσο καθώς είναι αρκετά άβουλος και μη ικανός να βρει μία δουλειά και να την προσφέρει όσα θέλει.

Δώρα Πέτρουλα (Βίκυ Παπαδοπούλου): Η Δώρα είναι μία εργαζόμενη μητέρα που μεγαλώνει μόνη το γιο της Δημήτρη. Εργάζεται στην ταβέρνα της Τζένης με την οποία μοιράζεται τα προβλήματά της, δέχεται φλερτ από τον Θανάση, ενώ γνωρίζει στο πάρκο τον Τάσο από τον οποίο έλκεται ερωτικά άλλα δε θέλει να του το πει.

Σίσσυ Αστερίου (Δήμητρα Σιγάλα): Η Σίσσυ είναι δασκάλα στο δημοτικό σχολείο που πηγαίνουν ο γιος της Δώρας και το παιδί της Τζένης και του Αριστείδη. Την ίδια δεν την απασχολεί ιδιαίτερα το επάγγελμά της, άλλα κόσμοι και άνθρωποι που ζουν εκτός τη γης ενώ προσπαθεί να επιλύσει παγκόσμιες θεωρίες συνωμοσία. Όταν γονείς και μαθητές επισκέπτονται το γραφείο της, αυτή μιλάει για θέματα αόριστα προσπαθώντας να τους εξηγήσει πως πίσω από κάθε γεγονός κρύβεται κάτι σκοτεινό.

Τζένη Φαρμάκη (Ευσταθία Τσαπαρέλη): Η Τζένη είναι ιδιοκτήτρια ταβέρνας στο Βοτανικό και είναι παντρεμένη με τον Αριστείδη. Η ίδια αν και αρκετά δυναμική δεν έχει καταλάβει για καιρό τις απιστίες του άντρα της. Όταν μάθει γι' αυτές ψάχνει τρόπους να τον κάνει να πληρώσει. Παράλληλα συμβουλεύει τον Θανάση σε κάθε του κίνηση για το πως θα κατακτήσει τη Δώρα.

Νεκτάριος Αστερίου (Ταξιάρχης Χάνος): Ο πατέρας Νεκτάριος είναι αρχιερέας σε εκκλησία. Είναι αρκετά ήσυχος σαν χαρακτήρας άλλα όταν στη ζωή του μπει η Κλάρα, με την οποία είναι εντελώς διαφορετικοί σα χαρακτήρες, θα τον αναστατώνει σε καθημερινή βάση. Ο Νεκτάριος κάνει παράλληλη ζωή καθώς το βράδυ εργάζεται ως λαϊκός τραγουδιστής στα μπουζούκια με σκοπό να συγκεντρώσει χρήματα για να φτιάξει μία στέγη για άπορους. Η δεύτερη ιδιότητά του ήταν αυτή που στο παρελθόν του στέρησε τη δυνατότητα να έχει σχέσεις με τις δύο κόρες του Αγγελική και Σίσσυ, με τις οποίες δεν έχει μιλήσει για χρόνια.

Δημήτρης Πέτρουλας (Τίμος Παπαευθυμίου): Ο Δημήτρης είναι ο 9χρονος γιος της Δώρας. Στο πάρκο γνωρίζεται με την Δανάη με την οποία μοιράζεται τις σκέψεις του. Ακόμη ψάχνει πληροφορίες για τον πατέρα του, καθώς η Δώρα δεν του έχει πει κάτι γι' αυτόν.

Δανάη (Σοφιλένια Τζανέτου): Η Δανάη είναι η κόρη του Τάσου και της Αγγελικής. Περνάει αρκετό χρόνο της ημέρας με τον πατέρα της ο οποίος δεν της χαλάει κανένα χατίρι και του έχει αρκετή αδυναμία.

Διανομή

Καστ

Έκτακτες συμμετοχές

Βασίλης Αθανασόπουλος ως φρουρός αστυνομίας (επεισόδια 1 και 14)
Γιώργος Κοψιδάς ως αστυνομικός υπηρεσίας (επεισόδια 2, 5-12 και 14-16)
Αγγελική Κιβωτού ως μαγείρισσα (επεισόδια 2-3)
Βασίλης Βούνος ως Σωτήρης (επεισόδια 2, 9-10 και 12)
Nadi Nadia Zahoor ως Ινδή επιβάτισσα (επεισόδιο 3)
Τάσος Περάκης ως άνδρας στο πάρκο #1 (επεισόδια 4 και 14)
Αποστόλης Ψαρρός ως άνδρας στο πάρκο #2 (επεισόδια 4 και 14)
Κωνσταντίνα Μιχαήλ ως Νανά (επεισόδια 5-7)
Μαρία Καρακίτσου ως μητέρα στο πάρκο (επεισόδιο 6)
Ανδρέας Κοντόπουλος ως Βασίλης (επεισόδια 7-8)
Αντώνης Καραθανασόπουλος ως μπάρμαν (επεισόδιο 7)
Μιχάλης Λατουσάκης ως σερβιτόρος (επεισόδιο 7)
Πηνελόπη Πιτσούλη ως μητέρα Τζένης (επεισόδια 8-9)
Αναστασία Γκιουζέλη ως Ναργίς (επεισόδιο 8)
Θοδωρής Μιμηγιάννης ως Μανώλης Μιχαλούδης (επεισόδια 9 και 16)
Σοφία Παυλίδου ως Βασιλική (επεισόδιο 10)

Ζέτα Μαστροδούκα ως Νικόλ (επεισόδια 10 και 13-16)
Κώστας Φλωκατούλας ως Λευτέρης (επεισόδιο 11)
Λευτέρης Παπανικολάου Γκιωνάκης ως πελάτης ταβέρνας (επεισόδιο 11)
Γιώργος Γιαννόπουλος ως Στέλιος Ντούκουνας (επεισόδια 12-13)
Χριστίνα Πλατανιώτη ως αεροσυνοδός (επεισόδιο 12)
Ζήσης Παπαϊωάννου ως υπεύθυνος κέντρου (επεισόδιο 12)
Λυδία Τζανουδάκη ως Ντίνα (επεισόδιο 12)
Ραφαέλα-Μαρία Δαβουρλή ως μαθήτρια (επεισόδιο 13)
Μαριλένη Κουζού ως κουμπάρα (επεισόδια 14-15)
Στέλιος Νιάκαρης ως Στέφανος (επεισόδιο 14)
Γεωργία Πιερρουτσάκου ως αστυφύλακας (επεισόδια 15-16)
Αθηνά Σακαλή ως νύφη (επεισόδιο 15)
Ελένη Φιλίνη ως Μαίρη (επεισόδια 16-17)
Νικόλ Κοκκίνου ως συνεπιβάτης Σίσσυς (επεισόδιο 18)
Μαρία Θανάς ως φιλοξενούμενη Αγγελικής (επεισόδιο 18)

Δημιουργοί

Επισκόπηση σειράς

Παραγωγή
Η προετοιμασία της σειράς και αναζήτηση του καστ ξεκίνησε τον Νοέμβριο του 2018. Αρχικά η σειρά επρόκειτο να κάνει πρεμιέρα τον Μάρτιο του 2019, αλλά τελικά η πρεμιέρα μετατέθηκε για τη σεζόν 2019-2020. Τα γυρίσματα της σειράς ξεκίνησαν τον Μάιο του 2019 σε φυσικούς χώρους στην Αττική.

Ενώ αρχικά το ρόλο της Κλαράς επρόκειτο να ερμηνεύσει η Μαρία Καβογιάννη, αποφάσισε να αποχωρήσει μετά τα γυρίσματα των πρώτων επεισοδίων. Τελικά την ηθοποιό αντικατέστησε η Ελισάβετ Κωνσταντινίδου.

Η αρχική έγκριση της σειράς ήταν για την παραγωγή 15 επεισοδίων με πιθανότητα παραγωγής άλλων 15 σε περίπτωση που η σειρά σημείωνε επιτυχία. Τελικά το κανάλι αποφάσισε, τον Νοέμβριο του 2019, να ολοκληρώσει τη σειρά στα 18 επεισόδια.

Παραπομπές

Εξωτερικοί σύνδεσμοι
Επίσημη ιστοσελίδα Alpha TV

Τηλεοπτικές σειρές Alpha
Ελληνικές κωμικές τηλεοπτικές σειρές